તા.૦૧.૧૨.૨૦૧૪ને સોમવારના રોજ સવારે સમગ્ર મંદિર સંકુલ ભુદેવોના સામુહિક શ્લોકોના ઉચ્ચારોથી ગુંજી રહ્યું હતુ. તપોભુમિ જીવંત થઈ ઉઠી હતી. શું આહલાદક વાતાવરણ હતું એ. ત્યારબાદ મંગલાચરણ અને ઉપસ્થિત પૂજ્ય સાધુ-સંતો-મહંતોનું ગુરૂપૂજન દાંતાના પૂર્વ ધારાસભ્ય શ્રી વસંતભાઈ ભટોળ દ્વારા કરવામાં આવ્યુ હતું. આ અલૌકિક તપોભૂમિ ઉપર કંઈક દિવ્યપ્રભાવ પાથરી રહી હતી. હાથી-ઘોડા-પાલખી અને કળશ ઉપાડેલ કુવાંરિકાઓ સાથે સાધુ માહાત્માઓની હાજરી વચ્ચે નાગરપુરા ગામની પરિક્રમાએ નીકળેલી શોભાયાત્રા નીહાળવા ગ્રામજનો મોટી સંખ્યામાં ઉમટી પડ્યા હતા.